**Z Á P I S N I C A**

z 5. riadneho zasadnutia obecného zastupiteľstva, ktoré sa konalo dňa 24. apríla 2015 v zasadačke obecného úradu v Dolných Strhároch o 17,30 hod.

**OBECNÉ ZASTUPITEĽSTVO OBCE DOLNÉ STRHÁRE sa na 5.riadnom zasadnutí riadilo nasledovným programom :**

1. Otvorenie zasadnutia

2. Určenie zapisovateľa a overovateľov zápisnice, voľba

návrhovej komisie

3. Kontrola plnenia uznesení

4. Schválenie návrhu Smernice obce Dolné Strháre č. 1/2015 o finančnom riadení

a finančnej kontrole v podmienkach obce Dolné Strháre

5. Schválenie návrhu Všeobecne záväzného nariadenia obce č. 1/2015 o zásadách

hospodárenia a nakladania s majetkom obce Dolné Strháre

6. Určenie platu starostu obce Dolné Strháre

7. Rôzne

8. Pripomienky a otázky poslancov a občanov obce

9. Rekapitulácia uznesení

10. Záver

**K bodu 1. Otvorenie**

Rokovanie OZ otvorila a viedla Mgr. Gabriela Hudecová, starostka obce. Privítala kontrolórku obce, poslancov OZ a všetkých prítomných hostí a skonštatovala, že zasadnutie obecného zastupiteľstva je uznášania schopné . Prítomní sú všetci poslanci OZ.

Starostka oboznámila prítomných s programom rokovania OZ, ktorý bol v predstihu doručený poslancom OZ, ako aj uverejnený na úradnej tabuli obce a tiež na webovej stránke obce . Starostka vyzvala prítomných poslancov na doplnenie, prípadné zmeny v programe. Keďže nikto nemal návrhy na doplnenie, dala hlasovať za predložený návrh programu. Za predložený návrh programu rokovania obecného zastupiteľstva poslanci hlasovali nasledovne:

ZA : 5 - Bazovský, Ing. Hudec, Lukaj, Ing. Šamaj , Ing. Beňov

PROTI: 0

ZDRŽALI SA : 0

**K bodu 2 . Určenie zapisovateľa a overovateľov zápisnice, voľba návrhovej komisie**

Za zapisovateľa zápisnice bol určený Ing. M. Hudec a za overovateľov zápisnice boli určení J. Bazovský a D. Lukaj .Za predsedu návrhovej komisie bol navrhnutý Ing. Beňov a za člena Ing. M. Šamaj . Nebol podaný iný návrh , a tak dala starostka hlasovať o predloženom návrhu..

Poslanci hlasovali nasledovne :

ZA : 5 – J. Bazovský, Ing. M. Hudec, D. Lukaj, Ing. M. Šamaj , Ing. Beňov

PROTI: 0

ZDRŽALI SA : 0

**K bodu 3**. **Kontrola plnenia uznesení**

Starostka obce pristúpila ku kontrole plnenia uznesenia číslo č.28 /2015 zo dňa 27.3.2015:

Obecné zastupiteľstvo doporučilo starostke obce zaoberať sa pripomienkami poslancov a občanov obce.

Koryto Starej rieky bolo zanesené nánosom nečistôt , je vyčistené vďaka iniciatíve našich spoluobčanov / J. Lukaj, S. Ďurica, R. Jardek / .

Zoznam dlžníkov predložila na posúdenie zastupiteľstvu.

Brigáda v obci bude 1. mája v piatok , veríme , že naši občania sa zúčastnia a pomôžu skrášliť našu obec.

OZ zobralo na vedomie predloženú správu a odporučilo starostke vyzvať dlžníkov na úhradu pohľadávok .

**K bodu 4. Schválenie návrhu Smernice obce Dolné Strháre č. 1/2015 o finančnom**

**riadení a finančnej kontrole v podmienkach obce Dolné Strháre**

V zmysle zákona č. 502/2001 o finančnej kontrole a vnútornom audite a o zmene a doplnení niektorých zákonov v znení neskorších predpisov a zákonom č. 369/1990 Zb. o obecnom zriadení v znení neskorších predpisov , má obec povinnosť vykonávať finančnú kontrolu .

Po oboznámení sa s predkladaným dokumentom obecné zastupiteľstvo schválilo predkladanú podobu Smernice obce Dolné Strháre č. 1/ 2015 o finančnom riadení a finančnej kontrole v podmienkach obce Dolné Strháre .

Poslanci hlasovali nasledovne :

ZA : 5 – J. Bazovský, Ing. M. Hudec, D. Lukaj, Ing. M. Šamaj , Ing. Beňov

PROTI: 0

ZDRŽALI SA : 0

**K bodu 5. Schválenie návrhu Všeobecne záväzného nariadenia obce č. 1/2015**

**o zásadách hospodárenia a nakladania s majetkom obce Dolné Strháre**

Starostka oboznámila prítomných s predloženým návrhom VZN 1/ 2015 obce.

Obec Dolné Strháre podľa zákona 369/1990 Zb. o obecnom zriadení v znení neskorších predpisov a zákona č. 138/1991 Zb. o majetku obcí v znení neskorších predpisov vydáva VZN o zásadách hospodárenia a nakladania s majetkom obce . Predkladaný materiál bol doručený na preštudovanie poslancom obecného zastupiteľstva v predstihu a vyvesený na úradnej tabuly a na stránke obce. Po prečítaní základných údajov z predkladaného materiálu starostka vyzvala poslancov , aby sa vyjadrili k predloženému návrhu. Poslanci diskutovali o zmene v článku 10 odsek 6 a navrhli zmenu z 10 percent na 20 percent . Po vyjadreniach poslancov sa zhodli na zmene 20 percent. Ďalšie zmeny navrhli v článku 11 odsek 10 nájomné vo výške 1 euro na jedného majiteľa priľahlej nehnuteľnosti . Poslanci boli oboznámení tiež s termínom vyberania poplatkov za nájom pozemkov - predzáhradky a to od roku 2016 nakoľko je potrebné pripraviť nájomné zmluvy .

Návrh VZN obce Dolné Strháre č. 1/2015 zo dňa 8.4.2015 Zásady hospodárenia a nakladania s majetkom obce bol doplnený o predložené zmeny – čl. 10 ods. 6 z 10 na 20 percent a čl. 11 ods. 10 nájomné vo výške 1 euro a následne schválený .

Poslanci hlasovali nasledovne :

ZA : 5 – J. Bazovský, Ing. M. Hudec, D. Lukaj, Ing. M. Šamaj , Ing. Beňov

PROTI: 0

ZDRŽALI SA : 0

**K bodu 6. Určenie platu starostu obce Dolné Strháre**

Podľa zákona č. 154 / 2011 Z.z. , ktorým sa mení a dopĺňa zákon NR SR č. 253/1994 Z.z. o právnom postavení a platových pomeroch starostov obcí a primátorov miest v znení neskorších predpisov plat starostu musí byť odsúhlasený OZ a obecné zastupiteľstvo raz ročne plat starostu prerokuje. Podľa § 3 ods. 1 zákona prináleží starostovi plat, ktorý je súčinom priemernej mesačnej mzdy zamestnanca v národnom hospodárstve vyčíslenej na základe údajov Štatistického úradu Slovenskej republiky za predchádzajúci kalendárny rok a násobku podľa § 4 ods. 1 zákona alebo násobku podľa § 4 ods. 7. Štatistický úrad SR dňa 06. marca 2015 zverejnil priemernú mesačnú mzdu zamestnanca v hospodárstve Slovenskej republiky za rok 2014, ktorá sa zvýšila zo sumy 824,- € na sumu 858,- €.

teda je : 640,00 eur

Obecné zastupiteľstvo v Dolných Strhároch berie na vedomie po prerokovaní plat starostu obce Dolné Strháre. V zmysle zákona č. 154/ 2011 Z.z. § 4 je starosta zaradený do 1. platovej skupiny s počtom

obyvateľov do 500 s koeficientom 1,49 1278,42

úväzok starostu obce od 1.1.2015 0,5 hod

Základná mzda 639,21eur

Základná mzda starostu obce s účinnosťou od 1.1.2015

Starostka obce predložila návrh podľa zákona 369/1990 Zb. Slovenskej národnej rady o obecnom zriadení § 11ods. 4 písmeno i) zmenu rozsahu výkonu funkcie starostu obce , nakoľko sa ukazuje, že polovičný úväzok nie je postačujúci a navrhla zmenu na pôvodný úväzok ako mal predchádzajúci starosta a to 6 hodín.

Poslanci prerokovali návrh a Ing. Šamaj navrhol príplatok k mzde vo výške 20 percent.

Starostka po rozprave a na návrh poslancov dala hlasovať o dvoch predložených návrhoch .

Návrh na zmenu rozsahu výkonu funkcie starostu obce z doterajších 4 hodín na 6 hodín od 1.5.2015.

Výpočet mzdy : V zmysle zákona č. 154/ 2011 Z.z. § 4 je starosta zaradený do 1. platovej skupiny s počtom

obyvateľov do 500 s koeficientom 1,49 1278,42

úväzok starostu obce od 1.1.2015 0,75 hod

Základná mzda 958, 81 eur

Po zaokrúhlení nahor 959,00 eur

Základná mzda starostu obce s účinnosťou od 1.5.2015

Poslanci hlasovali nasledovne :

ZA : 3 – J. Bazovský, Ing. M. Hudec, D. Lukaj,

PROTI: 2 - Ing. M. Šamaj , Ing. Beňov

ZDRŽALI SA : 0

Návrh na zmenu rozsahu výkonu funkcie starostu obce z doterajších 4 hodín na 6 hodín s príplatkom 20 percent k mzde od 1.5. 2015.

Poslanci hlasovali nasledovne :

ZA : 2 - Ing. M. Šamaj , Ing. Beňov

PROTI : 3 – J. Bazovský, Ing. M. Hudec, D. Lukaj

ZDRŽALI SA : 0

**K bodu 7. Rôzne**Starostka v bode rôzne informovala prítomných :

* O ponuke firmy BCF na zmenu a obnovu verejného osvetlenia

* Informovala o nákupe nádob na odpad do cintorína
* Príprava projektu stavby multifunkčného ihriska
* Príprava stretnutia Stavanie mája 30.4.2015
* Príprava osláv 70 . rokov od ukončenia 2. Svetovej vojny
* Pozvánka na brigádu obyvateľov obce dňa 1.5.2015
* Príprava osláv Kubániho dní v obci Dolné Strháre

**K bodu 8. Pripomienky a otázky poslancov a občanov obce**

Labátová : podala návrh vyzvať PD Suché Brezovo , aby informovalo obec o vrátení pozemkov , ktoré už neobhospodarujú.

Aláčová : informácia o prevode majetku

**K bodu 9. Rekapitulácia uznesení**

Predseda návrhovej komisie Ing. Beňov prečítal prijaté uznesenia . Členovia návrhovej komisie prehlásili, že zápisnicu si pozorne prečítali a s jej znením súhlasia, čo potvrdili svojimi podpismi.

**K bodu 10. Záver**

Po vyčerpaní všetkých bodov programu starostka obce poďakovala poslancom

a ostatným prítomným za aktívnu účasť na zasadnutí a zasadnutie vyhlásila za skončené.

Zapísal: Ing. Miroslav Hudec

Overovatelia zápisnice potvrdzujú správnosť a kompletnosť zápisnice:

Dušan Lukaj

Ján Bazovský

Mgr. Gabriela Hudecová

starostka obce

V Dolných Strhároch 24.04.2015